สวัสดีค่ะ พอดีมีอาการเจ็บข้อมือด้านบนเวลากด แต่เป็นมานานมากๆๆๆแล้ว แล้วมันก็หายไปเอง จนช่วงวีคที่ผ่านมามีอาการเจ็บชึ้นมาอีก และพอกดรู้สึกเจ็บมาก จนวันนี้รู้สึกงอข้อมือไม่ค่อยได้ ไม่ทราบว่าเป็นเพราะอะไรและสามารถรักษาอย่างไรได้บ้างคะ
สวัสดีค่ะ อาการเจ็บข้อมือดังกล่าวมานั้น อาจจะมีสาเหตุได้หลายอย่างเช่น เป็นการอักเสบหรือตึงตัวของกล้ามเนื้อหรือเส้นเอ็นบริเวณรอบๆข้อมือ เกิดจากกระดูกที่ข้ออักเสบหรือติดเชื้อ กระดูกหักหรือเคลื่อนจากอุบัติเหตุที่นำมาก่อนหน้านี้ ข้ออักเสบรูมาตอยด์หรือโรคทางภูมิคุ้มกันที่ข้ออื่นๆ เป็นต้นส่วนใหญ่แล้วหากเป็นมาเรื้อรัง เป็นๆหายๆ สัมพันธ์กับท่าทาง จะนึกถึงสาเหตุของกล้ามเนื้อหรือเส้นเอ็นอักเสบมากที่สุดค่ะเบื้องต้นพักการใช้งานบริเวณดังกล่าว ไม่ถือของหนักๆด้วยมือข้างที่เป็น กินยาแก้ปวดเพื่อบรรเทาอาการได้และควรไปพบแพทย์หากปวดมากขึ้นเรื่อยๆ พักการใช้งานหรือกินยาร่วมด้วยแล้วไม่ทุเลา มีข้อ ปวด บวม แดง ร้อนมาก